EkBass/fiwiki-20250220-pages-articles huggingface dataset:
High Speed 2

High Speed 2 (lyh. HS2) on rakenteilla oleva suurnopeusrata Englannissa. Valmistuessaan rata yhdistää Birminghamin ja Lontoon, joiden välinen matka- aika laskee radan avulla aiemmasta 81 minuutista 52 minuuttiin. Alkuperäisten suunnitelmien mukaan HS2:n oli tarkoitus yhdistää Lontoon ja Birminghamin lisäksi myös Manchesterin ja Leedsin kaupungit. Nämä yhteydet kuitenkin peruttiin, Leeds vuonna 2021 ja Manchester vuonna 2023. HS2:n junat jatkavat suunnitelmien mukaan edelleen Manchesteriin asti, mutta Birminghamista eteenpäin ne kulkevat normaaleilla rautateillä. HS2-junien liikennenopeus saattaa kuitenkin olla normaaleilla radoilla jopa alempi kuin muilla junilla. Hallituksen mukaan perutuista rataosuuksista säästyvät varat voidaan käyttää muihin liikenneprojekteihin. Ehdotettuihin korvaaviin projekteihin on lukeutunut ainakin Bristolin joukkoliikenteen kehittäminen. == Hankkeen eteneminen == HS2 on ylittänyt suunnitellun budjettinsa merkittävästi. Kun projektin Lontoosta Birminghamiin -osa hyväksyttiin alkuvuonna 2012, sen budjetiksi arvioitiin 33 miljardia puntaa. Lokakuuhun 2023 mennessä rataosuuden kulut olivat nousseet 68 miljardiin puntaan. Lontoossa HS2:n pääteaseman on suunnitelmien mukaan tarkoitus olla Eustonissa. HS2-projekti kuitenkin vapautettiin Eustonin aseman jälleenrakentamisen vastuusta lokakuussa 2023, ja Britannian hallituksen mukaan aseman rakennustöihin tarvitaan luultavasti yksityisen sektorin rahoitusta. Mikäli Eustonin asemaa ei saada HS2-yhteydelle käyttökelpoiseksi, yhteyden pääteasema Lontoossa on lännempänä Old Oak Commonin asemalla. Birminghamin päässä HS2-asema Birmingham Interchange on tarkoitus rakentaa Solihullin kaupunkiin lähelle National Exhibition Centre -messukeskusta ja Birminghamin lentoasemaa. Aseman rakennustöiden on tarkoitus alkaa vuonna 2024, ja asema avataan vuonna 2026. Työväenpuolueen puheenjohtaja Keir Starmer on ilmoittanut, ettei aio käynnistää HS2-projektin peruttuja osia uudelleen, jos työväenpuolue voittaa seuraavat parlamenttivaalit. ==Lähteet== == Aiheesta muualla == Luokka:Suurnopeusradat Luokka:Yhdistyneen kuningaskunnan rataverkko Luokka:Rakenteilla olevat rakennukset ja rakennelmat
Virpi Alanen

Virpi Alanen (s. 1978) on Helsingissä asuva runoilija, aforisti, kriitikko ja taidejournalisti. Hänen runoutta ja aforistiikkaa yhdistelevä esikoisteoksensa Ystävätär K ilmestyi vuonna 2012. Alasen teos Hiilellä piirretty hymy valittiin vuoden aforismikirjaksi 2020. Hänen scifirunoelmansa Lento oli puolestaan vuoden 2024 Tanssiva karhu -palkintoehdokas. Alasella on monitaiteinen runoblogi Peilit ja antikvaarinen löytörunoblogi Löytöretkue. Hän toimi Suomen aforismiyhdistyksen puheenjohtajana 2013–2014. Alanen on pitänyt myös visuaalisen runouden näyttelyjä. Yksi teos julkaistiin vuonna 2017 Nokturno-runoussivustolla.Poeettisia eläimiä. Nokturno. ==Teokset== * Ystävätär K (Poesia, 2012) * Löytöretkue (Poesia, Poesiavihkot-sarja, 2015) * Hiilellä piirretty hymy (Kulttuurivihkot, 2020) * Mahdollisia rakkauslauseita (Kulttuurivihkot, 2022) * Serendipii (Lyhyttavara, 2022) * Kunnes luut iloiset (Enostone, 2022) * Lento (Poesia, 2023) ==Näyttelyt== * 2020 Elämänmuotojen kirjoitusta, Alpo Jaakolan patsaspuisto, Loimaa * 2019 Poeettisia eläimiä, Stoan Parvigalleria, Helsinki * 2018 Poeettisia eläimiä, Antikvariaatti Sofian Galleria, Helsinki * 2018 Poeettisia eläimiä, Turun Kirjakahvilan galleria, Turku ==Palkinnot ja ehdokkuudet== * Vuoden aforismikirja 2020 * Tanssiva karhu -runopalkintoehdokkuus 2024 == Lähteet == == Aiheesta muualla == * Virpi Alanen Aforistihakemistossa * Alasen blogi Peilit * Alasen antikvaarinen löytörunoblogi Löytöretkue Luokka:Suomalaiset runoilijat Luokka:Vuonna 1978 syntyneet Luokka:Elävät henkilöt
Michel Mulder

Michel Mulder (s. 27. helmikuuta 1986 Zwolle) on alankomaalainen pikaluistelija ja olympiavoittaja. Mulder saavutti matkakohtaisissa MM- kilpailuissa hopeaa 500 metrillä Heerenveenissä 2012. Hän voitti sprinttereiden maailmanmestaruuden Salt Lake Cityssä 2013 maailmanennätyspistein 136,790 ja Naganossa 2014 pistein 139,885. Sotšin olympialaisissa 2014 Mulder voitti kultaa Alankomaiden kolmoisvoittoon päättyneellä 500 metrillä kahden luistelun yhteisajalla 69,312. Hän kukisti hopeamitalisti Jan Smeekensin 0,012 sekunnilla. 1 000 metrillä hän sai pronssia ajalla 1.08,74. Hän sai 500 metrin MM-hopeaa Heerenveenissä 2015. Maailmancupin kokonaispisteissä hän sijoittui 500 metrillä toiseksi kaudella 2013–2014 ja kolmanneksi kaudella 2012–2013. Hän on voittanut kaksi maailmancupin osakilpailua 500 metrillä, Berliinin finaalissa maaliskuussa 2012 ja niin ikään Berliinissä joulukuussa 2013. Hän voitti Alankomaiden- mestaruuden 500 metrillä kaudella 2012–2013 ja sprinttiottelussa 2013–2014. Michelin kaksoisveli Ronald on myös pikaluistelija. == Ennätykset == Matka Aika Paikka Päivä 100 m 9,60 Heerenveen 26. joulukuuta 2014 500 m 34,26 Salt Lake City 15. marraskuuta 2013 1 000 m 1.07,46 Salt Lake City 16. marraskuuta 2013 1 500 m 1.48,35 Calgary 20. marraskuuta 2011 3 000 m 4.09,63 Groningen 12. tammikuuta 2008 == Lähteet == Luokka:Alankomaalaiset pikaluistelijat Luokka:Alankomaalaiset olympiavoittajat Luokka:Vuonna 1986 syntyneet Luokka:Elävät henkilöt
Richard Sherman

Richard Sherman -nimisiä henkilöitä ovat: * Richard Sherman (s. 1988), yhdysvaltalainen amerikkalaisen jalkapallon pelaaja * Richard M. Sherman (1928–2024), yhdysvaltalainen säveltäjä ja lauluntekijä
René Reimann

René Reimann (s. 9. toukokuuta 1967 Spandau) on saksalainen entinen vesipalloilija. Hän edusti Länsi-Saksaa vuoden 1988 kesäolympialaisissa Soulissa, jossa hän kuului neljänneksi sijoittuneeseen joukkueeseen. Kesäolympialaisissa 1992 Barcelonassa Reimann sijoittui Saksan joukkueen kanssa seitsemänneksi ja kesäolympialaisissa 1996 Atlantassa yhdeksänneksi.René Reimann Bio, Stats, and Results | Olympics at Sports-Reference.com Reimann oli mukana voittamassa vesipallon Euroopan-mestaruutta vuonna 1989. Hän pelasi Saksan maajoukkueessa 13 vuoden ajan ja on sittemmin muun muassa toiminut Saksan naisten vesipallomaajoukkueen päävalmentajana.Fina.org: Super Final 2012 (Women): Australia and USA will play decisive match for gold Waterpoloworld.com: New head coaches in Germany - Stamm retires after 12 years == Lähteet == Luokka:Saksalaiset vesipalloilijat Luokka:Vuonna 1967 syntyneet Luokka:Elävät henkilöt
Sante Marsili

Sante Marsili (31. lokakuuta 1950 Napoli – 2. syyskuuta 2024 Napoli) oli italialainen vesipalloilija. Hän kuului vuoden 1976 kesäolympialaisissa Montrealissa hopeaa saaneeseen joukkueeseen. Lisäksi hän sijoittui joukkueineen kesäolympialaisissa 1972 Münchenissä kuudenneksi ja kesäolympialaisissa 1980 Moskovassa kahdeksanneksi. == Lähteet == Luokka:Italialaiset vesipalloilijat Luokka:Italialaiset olympiamitalistit Luokka:Vuonna 1950 syntyneet Luokka:Vuonna 2024 kuolleet
Luigi Castagnola

Luigi Castagnola (s. 14. maaliskuuta 1953 Sori) on italialainen entinen vesipalloilija. Hän kilpaili vuoden 1976 kesäolympialaisissa Montrealissa ja kuului siellä hopeaa saaneeseen joukkueeseen. Tämä oli hänen ainoa olympiaesiintymisensä. Hänen seuransa oli Rari Nantes Sori.Luigi Castagnola Bio, Stats, and Results | Olympics at Sports-Reference.com == Lähteet == Luokka:Italialaiset vesipalloilijat Luokka:Italialaiset olympiamitalistit Luokka:Vuonna 1953 syntyneet Luokka:Elävät henkilöt
Théodore Cornut

Nicholas Théodore Cornut oli ranskalainen matemaatikko ja arkkitehti. Ranskan Avignonista kotoisin ollut Cornut oli erikoistunut sotalinnoituksiin. Hän oli saanut vahvoja vaikutteita maineikkaan ranskalaisen sotilasarkkitehdin Sébastien Le Prestre de Vaubanin suunnittelemasta Bretagnen Saint-Malon kaupungin linnoituksesta. Marokon sulttaani Muhammad III päätti vuonna 1765 perustaa sataman Atlantin rannikolle Mogadoriin eli nykyiseen Essaouiraan. Sulttaani pyysi Cornutia suunnittelemaan nykyaikaisen Mogadorin kaupungin. Cornutin suunnittelema kaupunki edustaa yhdistelmää eurooppalaisia ja marokkolaisia tyylisuuntia, mikä miellytti sulttaania, joka antoi kaupungille nimen Essaouira eli ”hyvin suunniteltu”. Eräiden lähteiden mukaan Cornut olisi ollut sulttaanin vankina 1765 tapahtuneen epäonnistuneen Larachen retken () jälkeen, ja että hän olisi sulttaanin orjana suunnitellut kaupungin. == Lähteet == Luokka:Ranskalaiset arkkitehdit Luokka:Ranskalaiset matemaatikot
Jan Evert Veer

Jan Evert Veer (s. 1. marraskuuta 1950 Haag) on alankomaalainen entinen vesipalloilija. Hän sai vuoden 1976 kesäolympialaisissa Montrealissa joukkueineen pronssia. Kesäolympialaisissa 1972 Münchenissä hän kuului seitsemänneksi ja kesäolympialaisissa 1980 Moskovassa kuudenneksi sijoittuneeseen joukkueeseen.Jan Evert Veer Bio, Stats, and Results | Olympics at Sports-Reference.com == Lähteet == Luokka:Alankomaalaiset vesipalloilijat Luokka:Alankomaalaiset olympiamitalistit Luokka:Vuonna 1950 syntyneet Luokka:Elävät henkilöt
Konstantínos Kokkinákis

Konstantínos ”Kóstas” Kokkinákis (; s. 9. lokakuuta 1975) on kreikkalainen vesipalloilija. Hänen seuransa on Ateenan Ethnikos GS. Hän kuului kesäolympialaisissa 2008 Pekingissä seitsemänneksi ja kesäolympialaisissa 2012 Lontoossa yhdeksänneksi sijoittuneeseen joukkueeseen.Konstantinos Kokkinakis Bio, Stats, and Results | Olympics at Sports-Reference.com == Lähteet == Luokka:Elävät henkilöt Luokka:Kreikkalaiset vesipalloilijat Luokka:Vuonna 1975 syntyneet
Danijel Premuš

Danijel Premuš (s. 15. huhtikuuta 1981 Rijeka) on kroatialaissyntyinen, sittemmin Italiaa edustamaan siirtynyt vesipalloilija. Kesäolympialaisissa 2004 Ateenassa hän kuului Kroatian kymmenenneksi sijoittuneeseen joukkueeseen. Vuoden 2012 kesäolympialaisissa Lontoossa hän sai Italian joukkueen kanssa hopeaa.Danijel Premuš Bio, Stats, and Results | Olympics at Sports-Reference.com == Lähteet == Luokka:Kroatialaiset vesipalloilijat Luokka:Italialaiset vesipalloilijat Luokka:Italialaiset olympiamitalistit Luokka:Vuonna 1981 syntyneet Luokka:Elävät henkilöt
Sofja Konuh

Sofja Jevgenjevna Konuh (; s. 9. maaliskuuta 1980 Tšeljabinsk) on venäläinen vesipalloilija. Hän teki olympiadebyyttinsä vuoden 2000 kesäolympialaisissa Sydneyssä, jossa hän kuului pronssia saaneeseen joukkueeseen.Sofiya Konukh Bio, Stats, and Results | Olympics at Sports-Reference.com Kesäolympialaisissa 2004 Konuh sijoittui joukkueineen viidenneksi, kesäolympialaisissa 2008 seitsemänneksi ja kesäolympialaisissa 2012 kuudenneksi. Lisäksi Konuh on muun muassa voittanut kultaa vesipallon Euroopan-mestaruuskilpailuissa kolmeen otteeseen. == Lähteet == Luokka:Venäläiset vesipalloilijat Luokka:Venäläiset olympiamitalistit Luokka:Vuonna 1980 syntyneet Luokka:Elävät henkilöt
Nostolaite

Nostolaite voi tarkoittaa seuraavia: * nosturi * traktorin nostolaitteet
Swades

Swades (myös Swades: We, the People, suom. ”Kotimaa”) on vuonna 2004 ensi- iltansa saanut intialainen hindinkielinen draamaelokuva, jonka on ohjannut Ashutosh Gowariker. Päärooleja näyttelevät Shah Rukh Khan ja Gayatri Joshi ainoassa elokuvassaan. Elokuva tuotti huonosti Intiassa, mutta menestyi ulkomailla ja sai ylistystä kriitikoilta. Se on noussut kulttielokuvaksi intialaisten ja muiden eteläaasialaisten keskuudessa ympäri maailmaa. == Tarina == Menestynyt intialainen tiedemies palaa kotimaahansa hakemaan lastenhoitajaansa Yhdysvaltoihin ja samalla löytää uudelleen juurensa. == Näyttelijät == == Soundtrack == == Palkinnot == * National Film Awards ** Paras mieslaulaja – Udit Narayan ** Paras kuvaus – Mahesh Aney * Filmfare Awards ** Paras miespääosa – Shah Rukh Khan ** Paras taustamusiikki – A. R. Rahman * Global Indian Film Awards ** Paras miespääosa – Shah Rukh Khan ** Paras tulokas – Gayatri Joshi * Zee Cine Awards ** Paras tarina ** Paras naistulokas – Gayatri Joshi * Screen Awards ** Lupaavin naistulokas – Gayatri Joshi * Bollywood Movie Awards ** Paras naistulokas – Gayatri Joshi * Film Café Awards ** Paras miespääosa – Shah Rukh Khan == Lähteet == == Aiheesta muualla == * Virallinen sivusto * * Luokka:Vuoden 2004 intialaiset elokuvat Luokka:Intialaiset draamaelokuvat Luokka:Ashutosh Gowarikerin ohjaamat elokuvat Luokka:Hindinkieliset elokuvat
Mika Mutikainen

Mika Mutikainen (s. 23. huhtikuuta 1970) on suomalainen jääpalloilija. Hän on yksi Suomen kaikkien aikojen menestyneimpiä pelaajia. Mutikainen edusti Suomessa Bandyliigassa pelaavaa HIFK:ta. Hän pelasi pitkällä, vuonna 2013 päättyneellä urallaan myös Ruotsin sekä Venäjän pääsarjoissa. Suomen A-maajoukkuetta Mutikainen on edustanut 109:ssä ottelussa, jolla hän on kaikkien aikojen maaottelutilastossa seitsemäntenä. Maaottelumaaleja Mutikainen on tehnyt 36, eli yhdeksänneksi eniten yhdessä Jarno Väkiparran ja Kimmo Huotelinin kanssa. Hän on pelannut kymmenet MM-kisat ja oli mukana myös Suomen vuoden 2004 maailmanmestaruuden voittaneessa joukkueessa. == Saavutukset == Maajoukkueessa *MM-kultaa: 2004 *MM-hopeaa: 1999 *MM-pronssia: 1997, 2001, 2006, 2007, 2008, 2009 Seurajoukkueissa *SM-kultaa: 1988, 2010, 2011, 2013 *SM-hopeaa: 2007, 2009, 2015 *SM-pronssia: 1989, 1991, 2012 *Venäjän Superliigan mestaruus: 2006 == Lähteet == *International Bandy Database *Suomen Jääpalloliitto – Miesten MM-kisojen infopaketti *Suomen Jääpalloliitto – A-maaotteluiden maalintekijät === Viitteet === Luokka:Suomalaiset jääpalloilijat Luokka:Vuonna 1970 syntyneet Luokka:Elävät henkilöt
John Hawkes

John Hawkes voi tarkoittaa seuraavia: *John Hawkes (1899–1990), australialainen tennispelaaja *John Hawkes (1925–1998), postmoderni yhdysvaltalainen kirjailija *John Hawkes (s. 1959), yhdysvaltalainen televisio- ja elokuvanäyttelijä.
Nokkakalat (heimo)

Nokkakalat (Belonidae) on nokkakalojen lahkoon kuuluva heimo. Heimon lajeja tavataan sekä suolaisista että makeista vesistä lämpimiltä ja lauhkeilta alueilta. Eräitä nokkakalalajeja pidetään toisinaan akvaariokaloina. ==Lajit ja anatomia== Varhaisimmat nokkakalojen heimoon kuuluvien lajien fossiilit on ajoitettu oligoseenikaudelle. Nykyään heimoon kuuluu 10 sukua ja noin 34 lajia. Pienimmät makean veden lajit ovat korkeintaan 5-7 cm pitkiä, mutta suurimmat merissä elävät lajit voivat saavuttaa 1,5-2 metrin pituuden. Tyypillisiä piirteitä heimon kaloille ovat pitkulainen ruumis, ruumiin takaosassa lähellä pyrstöä sijaitseva selkäevä ja ohueksi nokaksi pidentyneet ylä- ja alaleuat. Molemmissa leuoissa on pieniä neulamaisia hampaita. Väritykseltään nokkakalalajit ovat tyypillisesti vatsastaan ja kyljistään hopeanharmaita ja selästään sinisiä tai vihreitä. ==Levinneisyys ja elintavat== Suurin osa nokkakalalajeista on mereisiä ja niitä tavataan Atlantista, Intian valtamerestä ja Tyynestämerestä lämpimistä ja lauhkeista vesistä. Makeassa vesissä eläviä nokkakalasukuja tavataan Etelä-Amerikasta ja Etelä- ja Kaakkois-Aasiasta. Nokkakalalajit liikkuvat usein avovedessä lähellä veden pintaa suurinakin parvina. Heimon lajien ravintoa ovat pienemmät kalat, joita ne pyydystävät pitkällä nokallaan. Monet nokkakalalajit ovat hyviä ruokakaloja ja eräät myös kaupallisesti tärkeitä. ==Lähteet== Luokka:Nokkakalat
Deleu

Luiz Carlos Santana, pelaajanimeltään Deleu, (s. 1. maaliskuuta 1984 Penedo) on brasilialainen jalkapalloilija, pelipaikaltaan oikea laitapuolustaja. Hän on pituudeltaan 176-senttimetrinen ja on edustanut vuodesta 2021 puolalaista Jaguar Gdańskia. == Lähteet == Luokka:Brasilialaiset jalkapalloilijat Luokka:Vuonna 1984 syntyneet Luokka:Elävät henkilöt
Kultakutri ja kolme karhua

Kultakutri ja kolme karhua on vanha kansansatu. Tarinasta on useita versioita, joissa karhut ja ihmishahmoinen päähenkilö kuvataan eri tavoin. Karhut ovat yleensä joko isä-, äiti- ja lapsikarhu tai kolme veljeskarhua. Sadun varhaisissa versioissa päähenkilö on vanha nainen. Kultakutrin valitsema puurolautanen, nojatuoli ja sänky on joissain tarinoissa aina pienin (lapsikarhun puuro, sänky jne.), joissain keskimmäinen (äitikarhun annos). Englantilainen Robert Southey julkaisi vuonna 1837 tarinasta oman versionsa kokoelmassaan The Doctor. Siinä Kultakutri lähtee samoilemaan metsään ja löytää sieltä pienen mökin. Hän löytää kolme lautasellista puuroa, kolme nojatuolia ja kolme sänkyä. Aina pienin on paras. Lopuksi kultakutri jää nukkumaan pienimpään sänkyyn syötyään pienimmän puuron ja istuttuaan pienimmässä nojatuolissa. Kun karhut saapuvat kotiinsa he ihmettelevät ensin miksi kaikkiin heidän tavaroihinsa on koskettu kunnes löytävät kultakutrin ja ystävystyvät tämän kanssa. Leo Tolstoi muotoili tarinasta oman versionsa Kolme karhua (Tri medvedja),http://www.kostyor.ru/tales/tale76.html jonka pohjalta on tehty piirroselokuva vuonna 1937. == Lähteet == == Aiheesta muualla == *Kultakutri ja kolme karhua satu suomen kielellä Luokka:Sadut Luokka:Lastenkirjat Luokka:Vuoden 1837 kirjat
Krzysztof Bąk

Krzysztof Bąk (s. 22. kesäkuuta 1982 Varsova, Puola) on puolalainen jalkapalloilija, joka edustaa puolalaista Gedania Gdanskia. Ennen 1. kesäkuuta 2021 tapahtunutta siirtoa nykyiseen joukkueeseen, hän pelasi Bytovia Bytowissa seitsemän kauden ajan. == Lähteet == Luokka:Puolalaiset jalkapalloilijat Luokka:Vuonna 1982 syntyneet Luokka:Elävät henkilöt
Baltoslaavilaiset kielet

Baltoslaavilaiseen kieliryhmään luetaan perinteisesti balttilaiset ja slaavilaiset kielet, jotka kuuluvat indoeurooppalaiseen kielikuntaan. Balttilaisten ja slaavilaisten kielten useita yhteisiä kielellisiä piirteitä ei löydy mistään muusta Indoeurooppalaisen kielikunnan haarasta, mikä viittaa balttilaisten ja slaavilaisten kielten yhteiseen alkuperään. Useimmat kielitieteilijät luokittelevat balttilaiset ja slaavilaiset kielet samaan indoeurooppalaisen kielikunnan haaraan, vaikka eroja käsityksissä kieliryhmien keskinäisestä suhteessa löytyykin, yleensä poliittisin perustein. Jotkut kielitieteilijät ovat kuitenkin viime aikoina ehdottaneet, että baltoslaavilainen haara tulisi jakaa kolmeen ryhmään: itäiseen balttilaiseen, läntiseen balttilaiseen ja slaavilaiseen. Baltoslaavilainen kantakieli on rekonstuoitu historiallis-vertailevalla menetelmällä ja sen on todettu polveutuvan indoeurooppalaisesta kantakielestä äänenmuutoksella ja josta modernit slaavilaiset ja balttilaiset kielet polveutuvat. Yksi murre erottui baltoslaavilaisesta murrejatkumosta ja siitä tuli slaavilainen kantakieli, josta kaikki slaavilaiset ​​kielet polveutuvat. == Katso myös == *balttilaiset kielet *slaavilaiset kielet *Baltoslaavilainen kantakieli Luokka:Indoeurooppalaiset kielet
Pohjoismainen taisteluosasto

Pohjoismainen taisteluosasto (engl. Nordic Battle Group, lyhenne NBG) on Ruotsin, Suomen, Norjan, Viron ja Irlannin muodostama puolustusosasto.http://www.puolustusvoimat.fi/wcm/erikoissivustot/nbg2011/suomeksi NBG toimii EU:n alaisuudessa ja se on yksi monista EU:n perustamista taisteluosastoista. Taisteluosastojen ja siten myös NBG:n toimenkuvaan kuuluvat evakuointi, humanitaarinen apu, konfliktien estäminen ja riitelevien osapuolten erottaminen. Jokaisen taisteluosaston kuuluu vuorollaan olla lähtövalmiudessa kriisialueille myös Euroopan ulkopuolelle.http://www.puolustusvoimat.fi/wcm/Erikoissivustot/NBG2011/Suomeksi/Perustietoa/ Lähtövalmiudessa olevan taisteluosaston päivystysvuoro kestää kerrallaan puoli vuotta. NGB:n ensimmäinen päivystysvuoro alkoi vuoden 2011 alusta ja jatkui kesti kesäkuun 2011 loppuun. NBG:n miesvahvuus on noin 2 200 sotilasta, joista suomalaisia 200. Suomalaisista joukkoon kuuluvista keskeinen osa on jääkäreitä. ==Suomen osuudesta== Suomi on luvannut NBG:n käyttöön NH90-helikopteriosaston miehistöineen noin 70 henkilön vahvuudellahttp://www.hs.fi/kotimaa/a1420437829190 == Lähteet == == Aiheesta muualla == Luokka:Euroopan unionin taistelujoukot Taisteluosasto
Hydrografia

Hydrografialla tarkoitetaan vesialueen topografisten ominaisuuksien kartoittamista. Hydrografiassa tutkinnan alaisia asioita ovat mm. syvyydet, vuorovedet sekä hylkyjen, riuttojen, merkkien, poijujen ja rannikon ominaisuuksien kartoittaminen. Tarkoituksena on varmistaa vesialueiden turvallisuus merenkululle sekä tuottaa lisätietoa navigointia ajatellen. Hydrografian piiriin ei kuulu veden laadun tai koostumuksen tutkiminen, vaan se on osa laajempaa kokonaisuutta, hydrologiaa. Luokka:Meritiede Luokka:Hydrologia Luokka:Fyysinen maantiede Luokka:Seulonnan keskeiset artikkelit
F.K. Trube

F.K. Trube Oy on pulla- ja konditoriatuotteisiin erikoistunut leipomo Kuopiossa. Yrityksen liikevaihto oli vuonna 2021 noin 6,8 miljoonaa euroa. F.K. Trube Oy kuuluu Hallman-konserniin. Leipomo työllistää noin 60 työntekijää ja tuotteita on myynnissä vähittäiskaupoissa ympäri Suomen. Yritys Trube. Viitattu 15.11.2022. ==Historia== Yrityksen perusti Karl Trube Karjalankannaksella sijaitsevaan Kuokkalaan vuonna 1913. Truben leipomo oli 1900-luvun alussa kuuluisa erityisesti omenaleivoksistaan. Karl Truben poika Fredrik Trube, jota kutsuttiin myös lempinimellä "Ukko-Trube", peri oppinsa isältään. Fredrik Trube siirsi konditorialeipomon Kuopioon Puijonkadulle vuonna 1933. Fredrik ja Natalia Trubella ei ollut perillisiä. Trube myi liiketoimintansa Hallman-yhtiölle vuonna 1974 ja jäi eläkkeelle. ==Truben tuotteita== Truben suosituimpiin pullatuotteisiin kuuluvat Voikierrepitko, Kanelikierrepitko sekä Puolikas kilopitko. Valikoimiin kuuluu erilaisia täytepitkoja, bostonpullia sekä sesonkituotteita. Truben tuotevalikoimaan kuuluvat myös erilaiset konditoriatuotteet, joista suosituimpia ovat Pariisinleivos, Aleksanterinleivos sekä voileipäkakut. Truben konditoriatuotteet ovat myynnissä vähittäiskaupoissa ympäri Suomen. Truben toimintaa ohjaavat BRC-sertikaatti, FSSC 22000 -sertifikaatti sekä ISO 9001 -sertifikaatti. ==Lähteet== == Aiheesta muualla == *Truben verkkosivut Luokka:Suomalaiset elintarvikeyritykset Luokka:Suomalaiset leipomot Luokka:Kuopiolaiset yritykset
Teemu Kaski

Teemu Kaski (s. 1972) on suomalainen nyrkkeilijä. Hän edusti urallaan Lahden Kalevaa. Hän voitti Suomen-mestaruuden alle 54-kiloisten sarjassa vuosina 1991 ja 1993 sekä saavutti SM-hopeaa vuonna 1992 ja SM-pronssia vuonna 1990. Kaski voitti sarjansa GeeBee-turnauksessa vuonna 1993 == Lähteet == * http://www.nyrkkeilymuseo.fi/files/1990-1999.pdf * http://www.nyrkkeilymuseo.fi/files/geebee_1990-1999.pdf == Aiheesta muualla == * http://sivut.jippiimissio.fi/filebank/749-hse2007_02-nastola-09.pdf Luokka:Suomalaiset nyrkkeilijät Luokka:Vuonna 1972 syntyneet Luokka:Elävät henkilöt
Lahden Kaleva

Lahden Kaleva on suomalainen urheiluseura. Se perustettiin vuonna 1925 nimellä Nyrkkeily- ja Urheiluseura Kaleva. Kaleva on Suomen Työväen Urheiluliiton jäsenseura. Sen nykyiseen ohjelmistoon kuuluvia lajeja ovat nyrkkeily, hiihto, uinti ja suunnistus. Kalevalla on toimintaa myös kuntoliikunnassa. Seuraa ovat edustaneet muun muassa yleisurheilijat Valto Olenius ja Soini Nikkinen sekä nyrkkeilijät, isä ja poika Esa ja Ville Hukkanen. == Lähteet == * http://www.lahdenkaleva.fi/seura/historia/ Luokka:Suomalaiset urheilun yleisseurat Luokka:Lahtelaiset urheiluseurat Luokka:Vuonna 1925 perustetut urheiluseurat Luokka:Suomen Työväen Urheiluliiton jäsenseurat
Peltovuoma

Peltovuoma () on kylä Enontekiön kunnan itäosassa Suomessa. Peltovuomasta on noin 10 kilometriä matkaa Nunnaseen ja 30 km Hettaan, Enontekiön kirkonkylään.http://www.enontekio.fi/fi/palvelut/koulutus-ja- opiskelu/peltovuoman-koulu/peltovuoman-kyla.html Peltovuoman kylän eteläpuolella on kuusiraja ja pohjoispuolella taas mäntyraja. Peltovuomassa on myös Peltovuoman koulu. Peltovuoman kylä kuuluu Museoviraston vuonna 2009 inventoimiin Suomen valtakunnallisesti merkittäviin rakennettuihin kulttuuriympäristöihin. == Lähteet == == Aiheesta muualla == * Peltovuoman kylä - Enontekiön kunta * Peltovuoma - ymparisto.fi * Peltovuoma verkkokamerassa Luokka:Enontekiön kylät Luokka:Valtakunnallisesti merkittävät rakennetut kulttuuriympäristöt Suomessa
Efren Saldivar

Efren Saldivar (s. 30. syyskuuta 1969) on yhdysvaltalainen sarjamurhaaja, joka murhasi potilaitaan toimiessaan hengitysterapeuttina. Saldivar syntyi Brownsvillessä Texasissa. Hän valmistui hengitysterapeutiksi vuonna 1988 ja pääsi sairaalaan töihin yövuoroon. Saldivar murhasi potilaita injisoimalla potilaisiin halvaannuttavaa lääkettä, joka johti hengityslamaan, sydänpysähdykseen tai molempiin. Nämä lääkkeet ovat voineet olla morfiinia ja suksametoniumkloridia, koska niitä löytyi hänen vaatekaapistaan käytettyjen ja käyttämättömien injektioruiskujen kanssa.Ramsland, Katherine: All about Efren Saldivar ,Crimelibrary.com Kuudessa murhassa oli todistetusti käytetty pankuronia (Pavulon),Serial killer true crime library - Effren Saldivar joka pysäyttää potilaan hengityksen kytkettäessä heidät hengityskoneeseen. Saldivar valitsi uhrinsa huolellisesti ja murhasi yleensä potilaita, jotka olivat muutenkin kuolemassa. Tämän vuoksi hänen työvuorollaan ei huomattu poikkeavuuksia potilaiden kuolleisuudessa. Saldivar erotettiin virastaan 13. maaliskuuta 1998 pian sen jälkeen, kun hän oli tunnustanut 50 murhaa. Hän perui tunnustuksensa myöhemmin. Jotta olisi saatu varmuus Saldivarin syyllisyydestä 20 ruumista, joita ei ollut krematoitu, kaivettiin haudasta ja niille suoritettiin ruumiinavaus. Kuudesta ruumiista löytyi kuolettava määrä pankuronia, joka säilyy muuttumattomana kuukausia hautaamisen jälkeenkin. 12\. maaliskuuta 2002 Saldivar myönsi syyllisyytensä kuuteen murhaan, ja hänet tuomittiin kuuteen peräkkäiseen elinkautiseen vankeusrangaistukseen ilman mahdollisuutta ehdonalaiseen. Hän kärsii tuomiotaan Salinas Valleyn osavaltion vankilassa. Todellisen uhrien määrän tietää vain Saldivar itse, mutta on arvioitu, että uhreja voisi olla yhteensä jopa 120. == Katso myös == *Harold Shipman *H. H. Holmes *Marianne Nölle == Lähteet == Luokka:Yhdysvaltalaiset sarjamurhaajat Luokka:Henkirikoksiin syyllistyneet terveydenhoidon ammattilaiset Luokka:Vuonna 1969 syntyneet Luokka:Elävät henkilöt
Palopuro

Palopuro on kylä Hyvinkäällä Hyvinkään keskustan ja Jokelan välissä. Etäisyyttä kumpaankin on noin viisi kilometriä. Palopuron kylässä asuu noin 400 ihmistä ja alueella noin 600. Palopurossa on ollut kauppa, kirjasto, koulu, neuvola, posti ja postipankki sekä rautatieseisake. Koulu lakkautettiin vuonna 2011. Kylän nimi oli aiemmin Palojoki, mutta se muutettiin vuonna 1951, jotta vältyttäisiin sekaannuksilta Nurmijärven Palojoen kylän kanssa. Nimi tulee lähellä virtaavasta Vantaanjoen sivujoesta Palojoesta. == Lähteet == Luokka:Hyvinkään kylät
Savonlinnan kauppatori

Savonlinnan kauppatori on Savonlinnan keskustassa sijaitseva tori. Kauppatori rajautuu pohjoisessa Olavinkatuun, idässä Kauppatorin katuun, etelässä Pihlajaveteen ja lännessä Haapasalmeen. Se on pohjois-eteläsuunnassa noin 125 metriä pitkä ja länsi-itäsuunnassa noin 35 metriä leveä. == Historia == Savonlinnan kauppatori alkoi kehittyä nykyiselle paikalleen 1860-luvulla, kun torin läheisyyteen Huvilahteen perustettiin höyrylaivoille sopiva matkustajasatama. Aiempi kauppatori oli Tottintori, joka toimi nykyistä toria vastapäätä Haapasalmen länsipuolella. Kauppatorin kasvaessa kohosi torin eteläreunaan vuonna 1898 kauppahalli yhdeksälle ruokatavarakauppiaalle. Kauppatorin ilme on vuosikymmenien kuluessa muuttunut, kun puurakennukset sen ympäriltä ovat hävinneet. Torin viereisessä Haapasalmessa on artesaani, kiviseppä Arto Lötjösen ja opiskelija Eeva-Maria Miettisen vuonna 2000 tekemä Norppa-patsas. Kauppatorin eteläpäähän valmistui vuonna 2003 Haapasalmen ylittävä kävelysilta, joka nimettiin Haapasalmenraitiksi. ==Kaupungin keskipiste== Kauppatori on muuttunut vuosikymmenten saatossa kesäpainotteiseksi. Savonlinnan kauppatoria pidetään kesäisin kaupungin keskipisteenä: se on suosittu matkailunähtävyys, tapahtuma-, tapaamis-, kauppa- ja kahvittelupaikka. Kaupungin keskeisimmät puistot ja matkustajasatama ovat osa Kauppatorin lähimiljöötä. Oopperapäivän avaus pidetään juhlakauden jokaisena aamuna kauppatorin viereisessä Satamapuistossa. Savonlinnan kauppatorin tarjontaan kuuluvat muun muassa perinteiset käsityöt, vihannekset, juurekset, marjat ja hedelmät, kalat, taimet ja kukat sesonkien mukaan. Lisäksi torilta löytyy erilasia leipomotuotteita, joista kuuluisin on lörtsy. Savonlinnan kauppatorilla on perinteisesti järjestetty kevätmarkkinat maaliskuussa, syysmarkkinat syyskuussa sekä joulutori. Jouluna Tuomaan markkinat pidetään Olavinlinnassa. ==Lähteet== == Aiheesta muualla == *Savonlinnan tori, Torikauppiaat ry *Savonlinnan kaupunki kauppatori *Torikamera Savonlinnan kauppatori * thumb|center|950px|Näkymä Savonniemestä Savonlinnan kauppatorille ja matkustajasatamaan. Luokka:Savonlinnan nähtävyydet Luokka:Suomen aukiot
Maailman matkailujärjestö

Maailman matkailujärjestö (; vuoteen 2023 asti World Tourism Organization, UNWTO) on Yhdistyneiden kansakuntien alainen järjestö. Maailman matkailujärjestö perustettiin vuonna 1975 hallitusten väliseksi järjestöksi. Järjestön tavoitteena on edistää ja kehittää matkailua sekä edistää näin taloudellista kehitystä ja kansainvälistä yhteisymmärrystä. ==Pääjohtajat== virka-aika puheenjohtaja maa 1975–1985 Robert Lonati 1986–1989 Willibald Pahr 1990–1996 Antonio Enriquez Savignac 1998–2009 Francesco Frangialli 2010–2017 Taleb Rifai 2018– Zurab Pololikashvilihttps://www.unwto.org/management ==Lähteet== Luokka:Yhdistyneiden kansakuntien erityisjärjestöt Luokka:Matkailu
Peristaltiikka

Peristaltiikka tarkoittaa suoliston rytmistä supistusliikettä. Ruokatorven seinämässä on kaksi lihaskerrosta: sisempi poikittainen ja ulompi pitkittäinen. Näiden lihaskerrosten supistuksista syntyy aaltomainen lihasliike, peristaltiikka, joka vie ruokaa eteenpäin kohti mahalaukkua. Vastaavaa toimintaa on myös ohutsuolessa, paksusuolessa sekä lymfaattisessa järjestelmässä. Myös siemenjohtimissa tapahtuu vastaavaa supistusliikettä siemensyöksyn aikana. ==Lähteet== Luokka:Ruoansulatuselimistö
Akžaiyk

Akžaiyk () on jääpalloseura Oralin kaupungista Kazakstanista. Se pelaa Venäjän jääpallon toiseksi korkeimmalla sarjatasolla mestaruussarjassa. Venäjän liigassa Akžaiyk ei ole koskaan pelannut, eikä myöskään Neuvostoliiton pääsarjassa. Parhaana kazakstanilaisseurana seura on ollut myös jääpallon maailmancupissa vuonna 1997, mutta kehnolla menestyksellä. Tuolloin seura käytti nimeä Kazakhgaz. Akžaiyk on seuran historian seitsemäs nimi. Seura on perustettu vuonna 1976 nimellä Oral, vuonna 1978 nimeksi tuli Geolog, vuonna 1986 Uralets, vuonna 1993 Kazakhgaz, vuonna 1998 Orda, vuonna 2001 Karachaganak, ja vuodesta 2002 seura on ollut Akzhaiyk. ==Lähteet== ==Aiheesta muualla== * Virallinen sivu * ibdb.bandysidan.nu - Akzhaiyk (Oral/Uralsk) * Geolog-joukkue Krasnoturinskissa marraskuussa 1984 (kuva) Luokka:Kazakstanilaiset jääpalloseurat Luokka:Vuonna 1976 perustetut urheiluseurat
Lauri Kanto

Lauri Kanto (21. joulukuuta 1888 Vaasa – 21. joulukuuta 1966 KotkaOtavan Iso tietosanakirja, Otava 1967, osa 10, Kuolleita (ei sivunumeroa)) oli suomalainen yritysjohtaja, koulutukseltaan diplomi-insinööri. Hän työskenteli Halla Ab:n teknisenä johtajana 1921–1936, Sunila Oy:n toimitusjohtajana vuodesta 1936Otavan Iso tietosanakirja, Otava 1968, osa 4, p. 428 vuoteen 1961, jolloin hän jäi eläkkeelle. Kanto valmistui 1911 Teknillisestä korkeakoulusta koneinsinööriksi. Hän oli Sunilan perustamisessa mukana alusta pitäen, ja hänestä kehittyi Sunilan henkilöitymä. Hän johti yritystä vanhan ajan patriarkan tavoin. Hän oli tiiviissä yhteistyössä Alvar Aallon kanssa Sunilan asuinalueen suunnittelussa.Tausta, Neljä suurta Hänen veljensä oli Kajaani Oy:n toimitusjohtaja, vuorineuvos Niilo Kanto. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1888 syntyneet Luokka:Vuonna 1966 kuolleet
Niilo Kanto

Niilo Kanto (22. huhtikuuta 1897 Helsinki – 19. heinäkuuta 1956 Kajaani) oli suomalainen yritysjohtaja, koulutukseltaan diplomi-insinööri. Viitattu 28.4.2023. Kannon vanhemmat olivat räätäli Manfred Kanto ja Edla Maria Nyberg ja puoliso vuodesta 1922 Siiri Lempi Eskolin. Metsäneuvos Eero Kanto oli heidän poikansa. Niilo Kanto tuli ylioppilaaksi Helsingin suomalaisesta lyseosta 1916 ja valmistui diplomi-insinööriksi Teknillisestä korkeakoulusta 1920. Hän oli Tornatorin spriitehtaan teknillinen johtaja 1921–1922, Valtion Rikkihappo- ja Superfosfaattitehdas Oy:n insinööri Lappeenrannassa 1922, Kajaanin Puutavara Oy:n selluloosatehtaan teknillisen johtajan apulainen 1922–1925 ja selluloosatehtaan tekninen johtaja 1925–1933 ja yhtiön, vuodesta 1945 Kajaani Oy, tekninen johtaja vuodesta 1933 ja toimitusjohtaja vuodesta 1934. Kansanhuoltoministeriön teollisuusosaston päällikkönä Kanto toimi 1940. Hänellä oli myös useita luottamustehtäviä. Vuorineuvoksen arvonimen Kanto sai 1943. Kannon veli oli Sunila Oy:n toimitusjohtaja Lauri Kanto.Otavan Iso tietosanakirja, Otava 1968, osa 4, p. 428 ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Vuonna 1897 syntyneet Luokka:Vuonna 1956 kuolleet
Now

Now tai NOW voi tarkoittaa seuraavia: == Albumit == * Now (Anna Abreun albumi) * Now (Jessica Andrewsin albumi) * Now (The Dublinersin albumi) * Now (Fireflightin albumi) * Now (Peter Framptonin albumi) * Now (Astrud Gilberton albumi) * Now (Cara Jonesin albumi) * Now (Maxwellin albumi) * Now (MYMP:n albumi) * Now (Mucky Pupin albumi) * Now (The New Seekersin albumi) * Now (Steve Roachin albumi) * Now (Paul Rodgersin albumi) * Now (Patrice Rushenin albumi) * Now (Ten Years Afterin albumi) * Now (The Tubesin albumi) * NOW (Zhou Bichangin albumi) * Now (Girugameshin albumi) * NOW (Jade Warriorin albumi) * Now (Shania Twainin albumi) * Now! (Bobby Hutchersonin albumi) * Now! (France Jolin albumi) * Now! (Sonny Stittin albumi) * Now That's What I Call Music!, sarja kokoelma-albumeita * The Rolling Stones, Now!, Rolling Stonesin albumi == Kappaleet == * "Now" (Def Leppardin kappale) * "Now", Availin kappale albumilla Front Porch Stories * "Now", Brotherhood of Manin kappale albumilla Love and Kisses from Brotherhood of Man * "Now", Edie Brickellin & New Bohemiansin kappale albumilla Shooting Rubberbands at the Stars * "Now", Carpentensin kappale albumilla Voice of the Heart * "Now", Days of the Newin kappale albumilla Days of the New * "Now", Eyedea & Abilitiesin single * "Now", Krokusin kappale albumilla Change of Address * "Now!", Sandran kappale albumilla The Wheel of Time * "Now", Shirley Basseyn kappale * "Now!", Scorpionsin kappale albumilla Blackout * "Now", Paramoren kappale albumilla Paramore
Simunankoski

Simunankoski on Keski-Suomen Laukaassa sijaitseva koski, joka muodostaa Rautalammin reitistä yhteensä noin 250 metriä pitkät koskiosuudet. Vesi laskee koskessa Leivonvedestä Kuusveteen. == Yleistä == Leivonveden luusuassa sijaitsee Koskensaari, jonka kummaltakin puolelta tuleva uoma yhtyy virraten alaspäin Kuusveden Tahkoselkään. Vasen uoma alkaa Kortelahden puolelta ja siinä on jo saaren kohdalla noin 100 metriä pitkä koskiosuus. Oikeanpuolisessa uomassa koskiosuus alkaa vasta saaren länsikärjen kohdalla, mutta jatkuu noin 150 metriä loppuun asti. Vasen uoma yhtyy oikeaan uomaan keskellä alajuoksun koskea. Kosken alaosassa sijaitsee vielä pieni saari. Saarta on hyödynnetty koskea ylittävän kävelysillan rakentamisessa . == Hydrologiaa == Kosken pudotus on mainittu olevan 2,21 metriä ja Koski-inventoinnissa ilmoitetaan 2,2 metriä . Ylä- ja alapuolisten järvien vedenpintojen erotus on 3,0 metriä. Kosken yläpuolisten vesisten valuma-alueen pinta-ala on 6 889,47 neliökilometriä ja sen järvisyys on 20,12 % . Virtaamatiedot vaihtelevat enemmän. Vesistöviranomaiset ilmoittavat keskivirtaamaksi 53 kuutiometriä sekunnissa (mitattu vuosina 1996–2010 ). Koski-inventoinnissa on keskivirtaamaksi ilmoitettu 60 m³/s . == Luontoarvoja == Koskijakso kuluu mukaan Konnevesi-Laukaa-melontareittiin. Melojat kiertävät kosken pohjoispuolitse, jossa sijaitsee vetoura, sillä koskella liikkuminen on luvanvaraista . Kosken ympäristö on rehevää koivumetsää . Koskessa kalastamiseen myydään erikseen kalastuslupia . == Historiaa == Kosken pohjoispuolella on Simunan talo, jonka asutuksesta on muodostunut Simunan kylä. Kynsiveden pintaa on aikoinaan alennettu kosken niskaa perkaamalla 60 senttimetriä, jolloin kosken putouskorkeus on alentunut saman verran. Koskeen rakennettiin vuonna 1896 vesimylly . Simunankoski oli aikoinaan presidentti Kekkosen suosima kalapaikka, josta on paikalle kiinnitetty muistolaatta . == Lähteet == == Aiheesta muualla == * Virtaama- ja vedenkorkeustiedot: Kuusvesi, Simuna (vuosilta 1951–2022), vesi.fi * Virtaama- ja vedenkorkeustiedot: Leivonvesi, Simuna (vuosilta 1974–2022), vesi.fi Luokka:Rautalammin reitti Luokka:Leppäveden–Kynsiveden alue Luokka:Laukaan luonto Luokka:Suomen kosket
Dynamo Alma-Ata

Dynamo Alma-Ata oli jääpalloseura Alma-Atan kaupungista, (nyk. Almaty) Kazakstanista. Se nousi Neuvostoliiton jääpallon pääsarjaan ensimmäistä kertaa kaudeksi 1958, ja se pelasi korkeimmalla sarjatasolla Neuvostoliiton hajoamiseen asti. Sen jälkeen Dynamo pelasi Venäjän jääpallon pääsarjassa yhden kauden 1992-1993. Seuraavana kautena 1993-1994 Dynamo vetäytyi rahoituksen puutteen takia sarjasta kesken kauden. Seuralla on ollut vuosien varrella useita nimiä, kuten Burevestnik ja SKIF 1950- ja 60-lukujen taitteessa. Neuvostoliiton jääpallomestaruuden seura voitti ensimmäisen kerran kaudella 1976/77 ja samana vuonna myös Eurooppa-cupin Ruotsissa. Toinen mestaruus tuli kaudella 1989/90. kerran seura oli mitaleilla kaudella 1965/66 saavuttaen pronssia. ==Saavutuksia== Saavutuksia Neuvostoliiton mestaruussarjassa: * 2 kultaa 1977, 1990 * 6 hopeaa 1973, 1975, 1976, 1978, 1979, 1981 * 6 pronssia 1966, 1967, 1971, 1974, 1983, 1992 ==Aiheesta muualla== * ibdb.bandysidan.nu - Dynamo Almaty Luokka:Kazakstanilaiset jääpalloseurat Luokka:Almatyn urheilu
Rajamäen koulu

Rajamäen koulu on Nurmijärven Rajamäellä toimiva alakoulu (luokka-asteet 1–6). Se käsittää viisi erillistä rakennusta. A-rakennus on kaikkein suurin, ja siinä on normaalien luokkien lisäksi tekstiilityön, teknisen käsityön, ympäristötiedon, liikunnan, kuvaamataidon ja ATK:n luokat. B-rakennuksessa on englannin luokka ja muita normaaleja luokkia. C-rakennuksessa on musiikin luokka ja muita normaaleja luokkia. D-rakennus on nykyisin tyhjillään. Aikaisemmin siinä on toiminut terveydenhuolto. E-rakennuksessa on kuraattori, terveydenhoitaja ja erityisluokkia. == Katso myös == * Rajamäen yläaste *Rajamäen lukio == Aiheesta muualla == *http://www.nurmijarvi.fi/koulut/rajamaen_koulu Luokka:Nurmijärven peruskoulut Luokka:Rajamäki
Allan a Dale

pienoiskuva|Allan-a-Dale Allan-a-Dale tai Allen a Dale on hahmo Robin Hoodista kertovissa tarinoissa. Hän esiintyy Robin Hood -balladeissa vain yhden kerran, 1600-luvun loppupuolen balladissa, jossa Robin pelastaa Allanin rakastetun joutumasta naimisiin vanhan ritarin kanssa. Myöhemmissä moderneissa romaaneissa ja lastenkirjoissa hän on yksi Robin Hoodin iloisista veikoista eli Sherwoodin metsässä elävistä lainsuojattomista metsäsisseistä ja usein kiertävä laulaja minstreli. == Lähteet == Luokka:Robin Hood -tarinoiden henkilöhahmot
Érika Abril

Érika Abril Suárez (s. 29. maaliskuuta 1978 San José de Pare, Boyacá) on kolumbialainen kestävyysjuoksija. Hän kilpaili vuoden 2012 kesäolympialaisissa Lontoossa ja jäi naisten maratonissa 51. sijalle.Érika Abril Bio, Stats, and Results | Olympics at Sports-Reference.com Hän teki ajalla 2.33.33 uuden kansallisen ennätyksen.Women's Marathon - Olympic Athletics | London 2012 == Lähteet == == Aiheesta muualla == * Luokka:Kolumbialaiset kestävyysjuoksijat Luokka:Vuonna 1978 syntyneet Luokka:Elävät henkilöt
Mitä vain vuokses teen

Mitä vain vuokses teen on suomalaisen Tarja Ylitalon studioalbumi vuodelta 1992. ==Kappaleet== # # # # # # # # # # # # == Lähteet == Luokka:Vuoden 1992 albumit Luokka:Tarja Ylitalon albumit
Martti Kantola

Martti Heikki Kantola (20. huhtikuuta 1909 Tampere – 22. heinäkuuta 1994 Turku) oli suomalainen fyysikko. Hän oli Turun yliopiston professori vuodeta 1950, vararehtori 1960–1969. Hän teki kiteiden kimmoisuuden tarkkuusmittauksia ja sekakiteitä ynnä muuta koskevia röntgenspektrografisia tutkimuksia.Otavan Iso tietosanakirja, Otava 1968, osa 4, p. 429Uppslagsverket Finland ==Lähteet== Luokka:Suomalaiset fyysikot Luokka:Turun yliopiston matemaattis- luonnontieteellisen tiedekunnan professorit Luokka:Vuonna 1909 syntyneet Luokka:Vuonna 1994 kuolleet Luokka:Suomalaiset professorit
M/S Stavangerfjord

M/S Stavangerfjord on Fjord Linen omistama matkustaja-autolautta. Sen neitsytmatkan piti tapahtua toukokuussa 2013, mutta erinäisten myöhästymisten takia se siirtyi heinäkuuhun 2013. M/S Stavangerfjord on maailman ensimmäinen matkustaja-autolautta, joka toimii ainoastaan nesteytetyllä maakaasulla. Fjord Line Stavangerfjordin sisaralus on M/S Bergensfjord. == Historia == Stavangerfjord tilattiin 17. maaliskuuta 2010 Bergen Group Fosenin telakalta Norjasta. Laivan runko rakennettiin kuitenkin Stocznia Gdanskin telakalla Puolassa. 9\. marraskuuta 2011 Fjord Line ilmoitti, että uusi laiva saa nimekseen M/S Stavangerfjord. Fjord Line Stavangerfjord laskettiin vesille 4. joulukuuta 2012 Puolassa. Fakta om Fartyg M/S Stavangerfjord kastettiin Bergen Group Fosenin telakalla Rissassa, Norjassa 6. kesäkuuta 2013. Se aloitti liikennöinnin 14. heinäkuuta 2013 reitillä Hirtshals-Stavanger-Bergen. Fjord Line == Palvelut == *Ravintolat ja kahvilat **Commander Buffet -ravintola **Grieg Gourmet -ravintola **Oasis Garden Café -kahvila **Bungalow Wine&Tapas; *Viihde **Fjord Lounge *Tax-Free **Fjord Line on tehnyt sopimuksen Euroopan johtavan tax-free retail-myyjän, Gebr. Heinemannin kanssa. Sopimus sisältää makeisten, alkoholin, tupakkatuotteiden, vaatteiden ja kosmetiikan myyntioikeudet laivalla. *Kokoustilat **Laivalla on monia muunneltavia kokoustiloja. == Hyttiluokat == M/S Stavangerfjordilla on 306 hyttiä useissa hyttiluokissa. Kaikki hytit sijaitsevat autokannen yläpuolella ja niissä on WC, suihku ja TV. *Suite ** Neljän hengen hytti parisängyllä, sohvalla ja minibaarilla. *DeLuxe ** Kolmen hengen erikokoisia luksushyttejä parivuoteella, sohvalla ja minibaarilla. *Mini DeLuxe ** Kolmen hengen erikokoisia luksushyttejä eri puolilla laivaa. Parivuode, sohva ja minibaari. *Standard ** Kahden ja neljän hengen hyttejä eri puolilla laivaa. Erilliset vuoteet. Osassa hyteistä rajoitettu merinäköala. Saatavilla myös hyttejä ilman ikkunaa. Lisäksi laivalla on myös lepotuolipaikkoja, jotka ovat matkustajien käytössä kesäisin. == Lähteet == Luokka:Autolautat
Underworld

Underworld tarkoittaa seuraavia asioita: == Elokuvat ja televisio == * Alamaailma (Underworld), yhdysvaltalainen elokuva vuodelta 1927 * Underworld, yhdysvaltalainen elokuva vuodelta 1937 * Underworld, brittiläinen elokuva vuodelta 1985 * Underworld, yhdysvaltalainen elokuva vuodelta 1996 * Underworld, elokuvasarja ** Varjojen valtakunta (Underworld), vuodelta 2003 ** Underworld: Evolution, vuodelta 2006 ** Underworld: Rise of the Lycans, vuodelta 2009 ** Underworld: Awakening, vuodelta 2012 * Underworld, brittiläinen televisiosarja vuodelta 1997 == Kirjallisuus == * Alamaailma (Underworld), Don DeLillon romaani * Resident Evil: Underworld, S. D. Perryn romaani == Musiikki == * Underworld, englantilainen yhtye * Underworld, Adagion albumi * Underworld, Divinylsin albumi * Underworld, Symphony X:n albumi == Sarjakuvat == * Underworld, Marvel Comicsin sarjakuvahahmo * Underworld, strippisarjakuva == Videopelit == * Underworld: The Eternal War, Underworld-elokuvasarjaan perustuva videopeli vuodelta 2004 * Tomb Raider: Underworld, videopeli vuodelta 2008.
Peltovuoman koulu

Peltovuoman koulu () on Enontekiön Peltovuoman kylässä toimiva kaksikielinen alakoulu (luokka-asteet 0-6). Peltovuoman kansakoulu on aloittanut toimintansa syksyllä 1930. Nykyinen koulurakennus valmistui vuonna 1952. Vuonna 1992 aiempi Nunnasen koulu lakkautettiin ja koulupiirin 1-2. luokat siirtyivät Peltovuoman koululle. Saamenkielisen opettajan virka koululle saatiin vuonna 1993. Koulu on kahden opettajan koulu, jossa annetaan opetusta sekä suomeksi että pohjoissaamen kielellä. Lukuvuonna 2010/2011 koulussa oli 11 oppilasta. Vuonna 2016 koulua kävi Tilastokeskuksen mukaan vain 2 peruskoululaista. Peltovuoman koulun ja päiväkoti kuuluu Yhteispohjoismaisen kirjastoauton kiertoreittiin. == Lähteet == ==Aiheesta muualla== Luokka:Enontekiön oppilaitokset Luokka:Suomen peruskoulut Luokka:Suomen saamenkieliset oppilaitokset
Taito Kantonen

Taito Almar Kantonen (24. huhtikuuta 1900 Karstula – 26. huhtikuuta 1993 Springfield, Ohio, Yhdysvallat) oli amerikansuomalainen luterilainen teologi. Hän oli vuodesta 1932 Hamma Divinity Schoolin systemaattisen teologian professori. Hän sai Helsingin yliopiston teologian kunniatohtorin arvon 1955.Otavan Iso tietosanakirja, Otava 1968, osa 4, p. 430 ==Lähteet== Luokka:Suomalaiset teologit Luokka:Yhdysvaltalaiset teologit Luokka:Amerikansuomalaiset henkilöt Luokka:Vuonna 1900 syntyneet Luokka:Vuonna 1993 kuolleet Luokka:Systemaattinen teologia
Nuorisotakuu

Nuorisotakuu on vuoden 2013 alussa Suomessa voimaan tullut nuorten yhteiskuntatakuu, jossa alle 25-vuotiaalle työttömälle ja alle 30-vuotiaalle vastavalmistuneelle taataan kolmen kuukauden kuluessa töitä, koulutusta tai muita työllistymistä auttavia tukitoimia. Hallituksen tavoitteena on, että 2010-vuosikymmenen loppuun mennessä 20–24-vuotiaista yli 90 prosentilla on perusasteen jälkeinen tutkinto. Nuorisotakuun kokeilu aloitettiin vuonna 1981, kun 13 miljoonaa markkaa osoitettiin nuorten yhteiskuntatakuun kokeiluun. Määriteltiin, että kunnan on tarjottava työ- tai harjoittelupaikka yli kolme kuukautta työttömänä olleelle nuorelle. Kokeilu liittyi niin sanottuun Rinteen mallin mukaisiin aktiivisiin työllistämistoimiin. Vuonna 2019 Helsingin Sanomat raportoi hankkeeseen liittymättömästä samannimisestä yhdistyksestä, joka keräsi yksityishenkilöiltä rahaa puhelimitse. Yhdistys väitti tekevänsä yhteistyötä opetusministeriön kanssa, mikä ei pitänyt paikkaansa. Samoin yhdistys väitti valheellisesti tekevänsä yhteistyötä työ- ja elinkeinotoimiston palveluiden kanssa. Yhdistyksen palkanmaksu takkusi, ja entiset työntekijät kertoivat ongelmista. ==Lähteet== ==Aiheesta muualla== * Nuorisotakuu.fi (arkistoitu) Luokka:Suomen työvoimapolitiikka
Franjo Tuđmanin lentoasema

Franjo Tuđmanin lentoasema , on Kroatian pääasiallinen kansainvälinen lentoasema. Lentoasema sijaitsee 10 kilometrin päässä Zagrebista. Vuonna 2012 lentoasema palveli 2 343 309 matkustajaa. Lentoasema on Croatia Airlinesin solmukohta. Vuonna 2013 on määrä alkaa lentoaseman laajennus, joka valmistunee 2015. ==Historia== thumb|right|Croatia Airlinesin lentokone ja lennonjohtotorni *1909 - Zagrebin ensimmäinen lentopaikka rakennettiin kaupungin länsiosaan. *1927 - Charles Lindbergh laskeutui Borongajn lentopaikalle (Zagrebin itäosassa) Atlantin valtameren ylityksen jälkeen. *1928 - Lentokentälle aloitettiin matkustajaliikenne 15. helmikuuta. *1947 - Kaupalliset toiminnot siirrettiin entiseen lentotukikohtaan kaupungin lounaispuolelle, Luckon kylään. Parhaillaan Luckossa ollut kenttä palveli 167 000:ta matkustajaa. *1962 - Uusi lentoasema avattiin Plesoon Luckon kaakkoispuolelle. *1966 - Zagrebin lentoasemalle avattiin moderni matkustajaterminaali, jonka pinta-ala oli 5 000 m2. *1974 - Kiitotietä laajennettiin 3252 metrin pituiseksi, ja terminaalia laajennettiin. Laajennuksen jälkeen terminaalin pinta-ala oli 12 000 m2. *2004 - Lentoasemalle asennettiin CAT-IIIb Instrument Landing System (ILS). *2008 - VIP-terminaali avattiin. Terminaalia laajennettiin 15 000 m2:iin. *2013-2015 - Uuden, 70 000 m2:n kokoisen terminaalin rakennustöiden on määrä alkaa huhtikuussa, tai viimeistään toukokuussa 2013. Terminaalin laajennustöiden myötä lentoaseman vuosittainen matkustajakapasiteetti kasvaa 5,5 miljoonaan matkustajaan. Terminaalin on määrä valmistua kesällä 2015. ==Lentoyhtiöt ja kohteet== thumb|JALi Boeing 747-400 Zagrebissa Lentoyhtiö Kohteet Aeroflot Moskova-Šeremetjevo Air France Pariisi-CDG Austrian Airlines Wien British Airways Lontoo-Heathrow Croatia Airlines Amsterdam, Ateena, Bol, Bryssel, Kööpenhamina, Dubrovnik, Frankfurt, Istanbul-Atatürk, Lontoo-Gatwick, Lontoo-Heathrow, München, Pariisi-CDG, Podgorica, Pristina, Pula, Rooma, Sarajevo, Skopje, Split, Wien, Zadar, Zürich Kausittainen: Antalya, Rijeka, Tel Aviv-Ben Gurion EasyJet Lontoo-Gatwick Germanwings Köln/Bonn, Stuttgart Iberia Kausittainen: Madrid Korean Air Kausittainen Charter: Soul Lufthansa Berliini-Tegel, Frankfurt Lufthansa München Lufthansa München Norwegian Air Shuttle Kausittainen: Kööpenhamina Nouvelair Kausittainen: Monastir Qatar Airways Budapest, Doha TAP Portugal Bologna, Lissabon Sky Work Airlines Berne Sun d'Or Tel Aviv-Ben Gurion Turkish Airlines Istanbul-Atatürk Vueling Kausittainen: Barcelona ==Lähteet== == Aiheesta muualla == Luokka:Kroatian lentoasemat